น.พ.ปราชญ์ บุณยวงศ์วิโรจน์ ปลัด) เป็นประธานแถลงถึงการจัดกิจกรรมเนื่องในวันป้องกันการฆ่าตัวตาย ซึ่งองค์การอนามัยโลกวันที่ 10 กันยายน เป็นวันป้องกันการฆ่าตัวตายโลกว่า ปีนี้องค์การอนามัยโลกการรณรงค์ว่า สื่อความเข้าใจและสร้างความหวังใหม่ อีกทั้งรายงานขององค์การ ระบุว่ามีผู้ฆ่าตัวตายสำเร็จปีละกว่า 1 ล้านคนหรือ 1 คนต่อ 40 วินาที พบผู้ชายฆ่าตัวตายสำเร็จมากกว่าผู้หญิงถึง 3 เท่าส่วนผู้ที่พยายามฆ่าตัวตายในแต่ละปีมีจำนวนมาก คิดเป็นร้อยละ 10-20 ของผู้ฆ่าตัวตายสำเร็จ คนกลุ่มนี้มีโอกาสฆ่าตัวตายซ้ำเพิ่มขึ้น 100 เท่า และร้อยละ 10 จบชีวิตตนเองเป็นผลสำเร็จในเวลาต่อมา ปีนี้สมาคมสะมาริตันแห่งประเทศไทย จำหน่ายดอกสะมาเรีย สัญลักษณ์ป้องกันการฆ่าตัวตายของประเทศไทยครั้งแรก ราคาดอกละ 10 บาท นำเงินมาใช้จ่ายในกิจกรรมของสมาคมสะมาริตันฯ ส่วนกิจกรรมเดินการกุศลจะจัดขึ้นในวันที่ 10 กันยายน เดินจากสวนลุมพินีถึงสี่แยกราชประสงค์ ในเวลา 09.00 น.น.พ.ปราชญ์ กล่าวว่า สถิติการฆ่าตัวตายในประเทศไทยลงตามลำดับ โดยปี 2548 อัตราการฆ่าตัวตายอยู่ที่ 6.9 ต่อประชากรแสนคน หรือฆ่าตัวตายสำเร็จประมาณ 5,000 คนต่อปี เฉลี่ยวันละ 13 คน หรือทุก 2 ชั่วโมง มีผู้ฆ่าตัวตายสำเร็จ 1 คน จากก่อนหน้านี้ อัตราการฆ่าตัวตายอยู่ที่ 8 ต่อประชากรแสนคน การรณรงค์สร้างความเข้าใจกับประชาชนทำให้อัตราการฆ่าตัวตายลดลงมาเรื่อยๆ แต่บางพื้นที่ยังพบการฆ่าตัวตายสูง โดยเฉพาะจังหวัดในภาคเหนือ สำหรับจังหวัดที่มีอัตราการฆ่าตัวตายต่ำ ส่วนใหญ่เป็นจังหวัดในภาคใต้ โดยจ.ปัตตานี พบการฆ่าตัวตายต่ำที่สุด
สมาคมสะมาริตันแห่งประเทศไทยจําหน่ายดอกสะมาเรียในราคาดอกละกี่บาท 
10 บาท